pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.ไทย สนับสนุนปฏิญญารัฐมนตรีสาธารณสุขกลุ่ม 20
วันอาทิตย์ที่ 20 ตุลาคม 2562
สธ.ไทย สนับสนุนปฏิญญารัฐมนตรีสาธารณสุขกลุ่ม 20
กระทรวงสาธารณสุขไทย ร่วมสนับสนุนการรับรองปฏิญญาโอกายามะในการประชุมรัฐมนตรีสาธารณสุขกลุ่ม 20 (G20) แสดงความมุ่งมั่นสนับสนุนการดําเนินงานให้บรรลุหลักประกันสุขภาพถ้วนหน้า ส่งเสริมให้ผู้สูงอายุมีสุขภาพและสวัสดิการที่ดี
กระทรวงสาธารณสุขไทย ร่วมสนับสนุนการรับรองปฏิญญาโอกายามะในการประชุมรัฐมนตรีสาธารณสุขกลุ่ม 20 (G20) แสดงความมุ่งมั่นสนับสนุนการดําเนินงานให้บรรลุหลักประกันสุขภาพถ้วนหน้า ส่งเสริมให้ผู้สูงอายุมีสุขภาพและสวัสดิการที่ดี จัดการความเสี่ยงและสร้างความมั่นคงด้านสุขภาพ
วันนี้ (20 ตุลาคม 2562) นายแพทย์สําเริง แหยงกระโทก ผู้ช่วยรัฐมนตรีประจํากระทรวงสาธารณสุข ให้สัมภาษณ์ว่า ได้รับมอบหมายจากรัฐมนตรีว่าการกระทรวงสาธารณสุข ให้เข้าร่วมการประชุมรัฐมนตรีสาธารณสุขกลุ่ม 20 (G20) จัดขึ้นระหว่างวันที่ 19-20 ตุลาคม 2562 ณ เมืองโอกายามะ ประเทศญี่ปุ่น ซึ่งเป็นครั้งแรกที่รัฐมนตรีสาธารณสุขไทยได้รับเชิญให้เข้าร่วมการประชุมรัฐมนตรีสาธารณสุขกลุ่ม 20 ในฐานะที่ประเทศไทยเป็นประธานอาเซียนปี 2562 โดยได้ร่วมสนับสนุนการรับรองปฏิญญาโอกายามะของการประชุมรัฐมนตรีสาธารณสุขกลุ่ม 20 ซึ่งเป็นการแสดงความมุ่งมั่นสนับสนุนการดําเนินงานให้บรรลุหลักประกันสุขภาพถ้วนหน้า ส่งเสริมให้ผู้สูงอายุมีสุขภาพและสวัสดิการที่ดี จัดการความเสี่ยงและสร้างความมั่นคงด้านสุขภาพ ซึ่งไทยสามารถใช้ปฏิญญานี้มาสนับสนุนการพัฒนาความร่วมมือด้านสุขภาพระหว่างภูมิภาคอาเซียนกับกลุ่ม 20 ในอนาคต
นายแพทย์สําเริงกล่าวต่อว่า ได้ร่วมแลกเปลี่ยนประเด็นความสําเร็จของการดําเนินงานเพื่อบรรลุหลักประกันสุขภาพถ้วนหน้า ซึ่งประกอบด้วย การขับเคลื่อนให้เป็นประเด็นทางการเมือง การมีส่วนร่วมของหลายภาคส่วน และความร่วมมือของประชาชน โดยไทยจะเป็นเจ้าภาพจัดการประชุม UHC Forum ในการประชุมวิชาการรางวัลสมเด็จเจ้าฟ้ามหิดล ประจําปี 2563 (Prince Mahidol Award Conference, PMAC 2020) ปลายเดือนมกราคม 2563 และจะเปิดศูนย์อาเซียนเพื่อผู้สูงอายุอย่างมีศักยภาพและนวัตกรรม (ASEAN Centre for Active Aging and Innovation, ACAI) เป็นศูนย์กลางอาเซียนในการสร้างองค์ความรู้ พัฒนาศักยภาพและนวัตกรรม เพื่อเตรียมความพร้อมรองรับสังคมผู้สูงอายุ ในการประชุมสุดยอดอาเซียน ครั้งที่ 35 ระหว่างวันที่ 2-4 พฤศจิกายน 2562 ส่วนการจัดการความเสี่ยงและความมั่นคงด้านสุขภาพ จะต้องดําเนินการตามกลไกกฎอนามัยระหว่างประเทศ (IHR 2005) และการดําเนินการในประเทศ รวมทั้งมีการลงทุนในนวัตกรรมทางสังคมที่ช่วยลดการใช้ยาปฏิชีวนะอย่างไม่เหมาะสม ทั้งในคน สัตว์ และพืช
นอกจากนี้ ได้ร่วมซ้อมแผนการจัดการการระบาดของโรคติดต่อในสถานที่ที่มีการรวมตัวของคนจํานวนมาก (The public health emergency during mass gathering simulation exercise) กับสมาชิกของกลุ่ม20 ประกอบด้วย ผู้แทนสหภาพยุโรป และ19 ประเทศ ได้แก่ สหราชอาณาจักร แคนาดา ฝรั่งเศส อิตาลี ญี่ปุ่น เยอรมนี สหรัฐอเมริกา ออสเตรเลีย อาร์เจนตินา บราซิล จีน อินเดีย อินโดนีเซีย เม็กซิโก รัสเซีย ซาอุดิอาระเบีย แอฟริกา เกาหลีใต้ และตุรกี โดยขนาดเศรษฐกิจของสมาชิกกลุ่ม 20 คิดเป็นร้อยละ 90 ของเศรษฐกิจโลก และมีประชากรรวมกันประมาณ 2 ใน 3 ของโลก
********************************* 20 ตุลาคม 2562
รัฐบาลไทย-ข่าวทำเนียบรัฐบาล-มท.1 สั่งการทุกจังหวัดเตรียมการจัดกิจกรรมเนื่องในโอกาสเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พุทธศักราช 2562
วันพฤหัสบดีที่ 1 สิงหาคม 2562
มท.1 สั่งการทุกจังหวัดเตรียมการจัดกิจกรรมเนื่องในโอกาสเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พุทธศักราช 2562
มท.1 สั่งการทุกจังหวัดเตรียมการจัดกิจกรรมเนื่องในโอกาสเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พุทธศักราช 2562
วันนี้ (1 ส.ค. 62) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามมติที่ประชุมหารือการจัดกิจกรรมเนื่องในโอกาสเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ประจําปีพุทธศักราช 2562 เห็นชอบให้กระทรวงมหาดไทยจัดกิจกรรมเนื่องในโอกาสเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ประจําปีพุทธศักราช 2562 ในส่วนภูมิภาค
พลเอก อนุพงษ์ เผ่าจินดา กล่าวว่า ได้สั่งการไปยังผู้ว่าราชการทุกจังหวัดให้ดําเนินการ ดังนี้ กิจกรรมในระหว่างวันที่ 5 – 19 สิงหาคม 2562 ให้ทุกจังหวัดประดับพระฉายาลักษณ์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง บริเวณด้านหน้าศาลากลางจังหวัด พร้อมประดับธงชาติไทยร่วมกับธงตราสัญลักษณ์
พระราชพิธีบรมราชาภิเษก พุทธศักราช 2562 และธงอักษรพระนามาภิไธย ส.ก. พร้อมเชิญชวนบริษัท ห้างร้าน และประชาชนดําเนินการดังกล่าวด้วย พร้อมทั้งให้ทุกจังหวัดจัดสถานที่สําหรับให้ประชาชนทุกหมู่เหล่า ร่วมลงนาม
ถวายพระพรชัยมงคล ณ บริเวณศาลากลางจังหวัดทุกจังหวัด รวมถึงสถานที่ราชการและหน่วยงานรัฐวิสาหกิจทุกแห่งรวมทั้งประดับไฟบริเวณศาลากลางจังหวัดและสถานที่สําคัญของจังหวัดให้สวยงาม
สําหรับกิจกรรมในวันจันทร์ที่ 12 สิงหาคม 2562 จะเริ่มตั้งแต่เวลา 07.15 น. พิธีทําบุญตักบาตรพระสงฆ์และสามเณร จํานวน 88 รูป หรือจํานวนตามที่จังหวัดเห็นว่าเหมาะสม ต่อจากนั้นเวลา 09.00 น. พิธีลงนามถวายพระพรชัยมงคลฯ เวลา 18.30 น. พิธีถวายเครื่องราชสักการะ และในเวลา 19.30 น. พิธีจุดเทียนถวายพระพรชัยมงคล นอกจากนั้น ในวันดังกล่าวแต่ละจังหวัดจะจัดกิจกรรมจิตอาสาพัฒนาลําน้ํา ลําคลอง จิตอาสาพัฒนาถนนสายหลัก และจิตอาสาพัฒนาสวนสาธารณะ เพื่อถวายพระราชกุศล และจัดกิจกรรมสาธารณกุศลอื่นๆ เช่น การพัฒนาอาชีพผู้ด้อยโอกาส การจัดบริการหน่วยแพทย์เคลื่อนที่ในพื้นที่ห่างไกล การเลี้ยงอาหารกลางวันผู้ด้อยโอกาส คนชรา หรือกิจกรรมอื่นๆ ตามที่แต่ละจังหวัดกําหนด รวมถึงจัดกิจกรรมดังกล่าวพร้อมกันในทุกอําเภอ อย่างสมพระเกียรติ
พลเอก อนุพงษ์ เผ่าจินดา กล่าวเพิ่มเติมว่า เนื่องในโอกาสอันเป็นมงคลยิ่งนี้ กระทรวงมหาดไทยขอเชิญชวนประชาชนทุกหมู่เหล่าเข้าร่วมกิจกรรมฯ ตามวัน เวลา และสถานที่ตามที่แต่ละจังหวัดกําหนด เพื่อน้อมสํานึกใน
พระมหากรุณาธิคุณและแสดงความจงรักภักดีโดยพร้อมเพรียงกัน
รัฐบาลไทย-ข่าวทำเนียบรัฐบาล-รัฐบาลไทย สั่งซื้อยา Favipiravir รักษาผู้ป่วยโควิด-19 จากญี่ปุ่นและจีน รวมแล้วกว่า 2.87 แสนเม็ด [กระทรวงสาธารณสุข]
วันอาทิตย์ที่ 5 เมษายน 2563
รัฐบาลไทย สั่งซื้อยา Favipiravir รักษาผู้ป่วยโควิด-19 จากญี่ปุ่นและจีน รวมแล้วกว่า 2.87 แสนเม็ด [กระทรวงสาธารณสุข]
รัฐบาลไทย มอบให้กระทรวงสาธารณสุข จัดหายา Favipiravir โดยสั่งซื้อจาก 2 แหล่งหลักคือญี่ปุ่นและจีน รวมแล้วกว่า 2.87 แสนเม็ด กระจายให้กับโรงพยาบาลในเขตกรุงเทพและปริมณฑล และ 12 เขตสุขภาพ รักษาผู้ป่วยโควิด-19 องค์การเภสัชกรรมพร้อมจัดหาเพิ่มอย่างต่อเนื่อง
รัฐบาลไทย มอบให้กระทรวงสาธารณสุข จัดหายา Favipiravir โดยสั่งซื้อจาก 2 แหล่งหลักคือญี่ปุ่นและจีน รวมแล้วกว่า 2.87 แสนเม็ด กระจายให้กับโรงพยาบาลในเขตกรุงเทพและปริมณฑล และ 12 เขตสุขภาพ รักษาผู้ป่วยโควิด-19 องค์การเภสัชกรรมพร้อมจัดหาเพิ่มอย่างต่อเนื่อง
นายแพทย์วิฑูรย์ ด่านวิบูลย์ ผู้อํานวยการองค์การเภสัชกรรม เปิดเผยว่า รัฐบาลไทยมอบให้กระทรวงสาธารณสุข จัดหายาฟาวิพิราเวียร์ (Favipiravir) ซึ่งเป็นยาสําคัญสําหรับผู้ติดเชื้อโควิด -19 มีแหล่งผลิตอยู่ 2 แหล่งหลัก คือญี่ปุ่นเจ้าของลิขสิทธิ์และจีนซึ่งได้รับลิขสิทธิ์จากญี่ปุ่น รวมได้รับยามาแล้ว 87,000 เม็ด โดย เมื่อ 24 กุมภาพันธ์ 2563 กรมควบคุมโรคได้นําเข้ายาจากประเทศญี่ปุ่นจํานวน 5,000 เม็ด เมื่อวันที่ 2 มีนาคม 2563 รัฐบาลจีนได้บริจาคให้รัฐบาลไทยจํานวน 2,000 เม็ด เมื่อ 12 มีนาคม 2563 กรมควบคุมโรคนําเข้ายาจากประเทศญี่ปุ่นจํานวน 40,000 เม็ด ส่งมอบให้สถาบันบําราศนราดูร ,กรมการแพทย์ ,โรงพยาบาลใน 12 เขตสุขภาพแล้ว และเมื่อวันที่ 30 มีนาคม 2563 องค์การเภสัชกรรมได้จัดซื้อจากญี่ปุ่น 40,000 เม็ด ส่งให้โรงพยาบาลราชวิถี 18,000 เม็ด เพื่อกระจายให้กับโรงพยาบาลในเขตกรุงเทพและปริมณฑล และ 12เขตสุขภาพ จํานวน 18,000 เม็ด เพื่อจัดสรรให้กับโรงพยาบาลศูนย์ทั่วประเทศเป็นที่เรียบร้อยแล้วเช่นกัน เหลือไว้สํารองสําหรับจัดสรรกรณีจําเป็นเร่งด่วนอีกจํานวน 4,000 เม็ด
ปัจจุบันได้มีการใช้ยาฟาวิพิราเวียร์ กับผู้ป่วยแล้ว จํานวน 515 ราย ใช้ไปแล้ว 48,875 เม็ดเหลืออยู่ 38,126 เม็ด สามารถมีใช้ได้อย่างต่อเนื่องอีกถึง 4-5 เดือน ล่าสุดเมื่อปลายเดือนมีนาคม 2563 องค์การเภสัชกรรม ได้สั่งซื้อจากจีนและญี่ปุ่นเพิ่ม 200,000 เม็ด โดยจะมีการจัดส่งยาภายในเดือนเมษายนนี้ รวมแล้ว 287,000 เม็ด และจะมีการสั่งซื้อเพื่อสํารองเพิ่ม
“การจัดหายาต้านไวรัสในครั้งนี้ มีความยากลําบากเนื่องจากเป็นที่ต้องการของทุกประเทศ ต้องใช้การดําเนินการทุกวิถีทาง ทั้งการเจรจาผ่านสถานฑูตญี่ปุ่นและจีนทั้งในแง่ของการซื้อและบริจาคมาโดยตลอด เพื่อสวัสดิภาพ ความปลอดภัยของพี่น้องประชาชนชาวไทยเราไม่รอเด็ดขาด ส่วนกรณีข่าวญี่ปุ่นจะบริจาคยาให้ 30 ประเทศนั้น ในเบื้องต้นทราบว่าญี่ปุ่นจะบริจาคสําหรับโครงการวิจัยเท่านั้น ซึ่งทั้งนี้หากประเทศใดต้องการบริจาคยาประเทศไทยยินดีรับการสนับสนุน เพื่อให้มียาช่วยรักษาชีวิตของประชาชนชาวไทยอย่างเร่งด่วน” นายแพทย์วิฑูรย์ กล่าว
***************************************
รัฐบาลไทย-ข่าวทำเนียบรัฐบาล-สธ.เร่งสร้างความรอบรู้ การป้องกันผลกระทบต่อสุขภาพจากฝุ่นละออง PM 2.5
วันพฤหัสบดีที่ 17 มกราคม 2562
สธ.เร่งสร้างความรอบรู้ การป้องกันผลกระทบต่อสุขภาพจากฝุ่นละออง PM 2.5
กระทรวงสาธารณสุข เร่งสร้างความตระหนักรับรู้เรื่องฝุ่นละออง PM 2.5 จัดทําชุดความรู้ที่ถูกต้อง ให้ประชาชนและกลุ่มเสี่ยงมีความรู้ในการป้องกันผลกระทบต่อสุขภาพ ช่วยกันรณรงค์ลดปริมาณฝุ่นละอองในอากาศ
วันนี้ (17 มกราคม 2562) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข กล่าวถึงบทบาทของกระทรวงสาธารณสุขต่อปัญหาสุขภาพ ฝุ่นละออง PM 2.5 ในการเปิดเสวนา เรื่อง ฝุ่นละออง PM 2.5 ปัญหาสุขภาพและแนวทางการแก้ไข จัดโดยแพทยสภาและกระทรวงสาธารณสุข ว่า กระทรวงสาธารณสุข ได้มีการดําเนินการเพื่อลดผลกระทบสุขภาพประชาชนจากสถานการณ์ฝุ่นละออง PM 2.5 ในกทม.และปริมณฑล โดย 1.เปิดศูนย์ปฏิบัติการฉุกเฉินด้านการแพทย์และสาธารณสุข (EOC) ระดับกระทรวงติดตามสถานการณ์และเฝ้าระวังผลกระทบที่อาจเกิดขึ้นจากสถานการณ์ 2.เร่งสร้างความรอบรู้แก่ประชาชน สื่อสารความรู้ผ่านสื่อต่าง ๆ ทั้งสื่อหลัก สื่อโซเชียล เว็บไซต์ของหน่วยงานในสังกัด 3.ให้ความรู้เชิงรุก จัดทีมพยาบาลและเจ้าหน้าที่สาธารณสุขออกให้ความรู้ประชาชนทั่วไป กลุ่มเสี่ยงเช่น ศูนย์เด็กเล็ก โรงเรียน โรงพยาบาล สถานีตํารวจ การทางพิเศษแห่งประเทศไทย
4.จัดประชุมผู้เชี่ยวชาญของกระทรวงสาธารณสุขได้แก่ กรมควบคุมโรค กรมอนามัย กรมการแพทย์ กรมสนับสนุนบริการสุขภาพ เพื่อจัดทําชุดความรู้ที่ถูกต้องสําหรับประชาชนและกลุ่มเสี่ยง 5.รณรงค์สร้างความตระหนักแก่ประชาชน เด็กนักเรียน ลดการเผาขยะในที่โล่งแจ้งในเขตกทม.และปริมณฑล ไม่ใช้รถควันดํา 6.เฝ้าระวังผู้ป่วย โรคระบบทางเดินหายใจ โรคระบบหัวใจและหลอดเลือด ในโรงพยาบาลเครือข่ายกรุงเทพมหานครและปริมณฑลรวม 22 แห่ง และ 7.เตรียมโรงพยาบาลของกระทรวงสาธารณสุขทุกแห่งให้พร้อมดูแลประชาชน ทั้งนี้ สามารถสอบถามข้อมูลได้ที่สายด่วนกรมควบคุมโรค 1422
“ขอให้ประชาชนติดตามข้อมูลการดูแลตนเองจากเว็บไซต์กรมอนามัยwww.anamai.moph.go.th คลิ๊กที่หัวข้อ “ภัยสุขภาพจากฝุ่นละอองขนาดเล็ก PM 2.5 (กทม. และปริมณฑล) เพื่อดูระดับความเสี่ยงที่และวิธีการปฏิบัติตัว” หากมีอาการผิดปกติ เช่น หายใจติดขัด แน่นหน้าอก วิงเวียนศีรษะ ให้รีบไปพบแพทย์” นายแพทย์สุขุมกล่าว
จากนั้นได้ลงพื้นที่สร้างความตระหนักรับรู้เรื่องฝุ่นละออง PM 2.5 และแจกหน้ากากอนามัย ที่สถานีตํารวจนครบาลพญาไท สํานักงานเขตราชเทวี และด่านการทางพิเศษดินแดง โดยมอบสื่อรณรงค์เรื่องฝุ่นละออง PM 2.5 และหน้ากากอนามัย ให้กับผู้ว่าการทางพิเศษแห่งประเทศไทย และประทานบอร์ดการทางพิเศษแห่งประเทศไทย
************************************ 17 มกราคม 2562
รัฐบาลไทย-ข่าวทำเนียบรัฐบาล-“รัฐวิสาหกิจนำส่งรายได้ 5 เดือนแรกของปีงบประมาณ 2562 สูงกว่าประมาณการ 20%”
วันศุกร์ที่ 15 มีนาคม 2562
“รัฐวิสาหกิจนําส่งรายได้ 5 เดือนแรกของปีงบประมาณ 2562 สูงกว่าประมาณการ 20%”
ในช่วง 5 เดือนแรกของปีงบประมาณ 2562 (เดือนตุลาคม 2561 – เดือนกุมภาพันธ์ 2562) สคร. สามารถจัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 จํานวน 86,614 ล้านบาท
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในช่วง 5 เดือนแรกของปีงบประมาณ 2562 (เดือนตุลาคม 2561 – เดือนกุมภาพันธ์ 2562) สคร. สามารถจัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 จํานวน 86,614 ล้านบาท ซึ่งสูงกว่าประมาณการเงินนําส่งรายได้แผ่นดินสะสมจํานวน 14,262 ล้านบาท หรือร้อยละ 20 ของประมาณการสะสม
รายได้นําส่งสะสม
(ต.ค. 61 – ก.พ. 62)
ประมาณการสะสม (ล้านบาท) 72,352
จัดเก็บจริง (ล้านบาท) 86,614
ร้อยละของประมาณการสะสม (%) 120
รัฐวิสาหกิจที่นําส่งรายได้แผ่นดินสูงสุด 5 อันดับแรก ในช่วง 5 เดือนแรกของปีงบประมาณ 2562 ได้แก่ สํานักงานสลากกินแบ่งรัฐบาล การไฟฟ้าฝ่ายผลิตแห่งประเทศไทย บริษัท ปตท. จํากัด (มหาชน) บริษัท ท่าอากาศยานไทย จํากัด (มหาชน) และธนาคารออมสิน รวมจํานวน 63,223 ล้านบาท คิดเป็นร้อยละ 73 ของเงินนําส่งรายได้แผ่นดินสะสมทั้งหมด
รัฐวิสาหกิจที่นําส่งเงินรายได้แผ่นดินสะสมสูงสุด 5 อันดับแรก ในช่วง 5 เดือนแรกของปีงบประมาณ 2562 (ต.ค. 61 – ก.พ. 62)
รัฐวิสาหกิจ รายได้นําส่ง (ล้านบาท)
1. สํานักงานสลากกินแบ่งรัฐบาล 18,850
2. การไฟฟ้าฝ่ายผลิตแห่งประเทศไทย 12,924
3. บริษัท ปตท. จํากัด (มหาชน) 11,679
4. บริษัท ท่าอากาศยานไทย จํากัด (มหาชน) 10,500
5. ธนาคารออมสิน 9,270
อื่นๆ  23,391
รวมทั้งหมด 86,614
รัฐบาลไทย-ข่าวทำเนียบรัฐบาล-รอง นรม.พล.อ.อ.ประจินฯ เป็นประธานการประชุมคณะกรรมการกองทุนเพื่อส่งเสริมการอนุรักษ์พลังงาน ครั้งที่ 2/2561
วันพุธที่ 30 พฤษภาคม 2561
รอง นรม.พล.อ.อ.ประจินฯ เป็นประธานการประชุมคณะกรรมการกองทุนเพื่อส่งเสริมการอนุรักษ์พลังงาน ครั้งที่ 2/2561
ที่ประชุมคณะกรรมการกองทุนเพื่อส่งเสริมการอนุรักษ์พลังงานมีมติเห็นชอบยุทธศาสตร์การจัดสรรเงินกองทุน ประจําปีงบประมาณ 2562 เพื่อเน้นประสิทธิภาพการใช้พลังงานฯ และพลังงานทดแทนให้เกิดประโยชน์สูงสุด
วันนี้ (30 พ.ค. 61) เวลา 14.30 น. ณ ห้องประชุมคณะรัฐมนตรี (เดิม) ชั้น 2 อาคารสํานักเลขาธิการคณะรัฐมนตรี ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการกองทุนเพื่อส่งเสริมการอนุรักษ์พลังงาน ครั้งที่ 2/2561 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบยุทธศาสตร์การจัดสรรเงินกองทุน ประจําปีงบประมาณ 2562 ประกอบด้วย แผนเพิ่มประสิทธิภาพการใช้พลังงานฯ แผนพลังงานทดแทน และแผนบริหารทางกลยุทธ์ ตลอดจนแผนพลังงานที่เกี่ยวข้องกับยุทธศาสตร์ชาติ 20 ปี และโครงการไทยนิยม ยั่งยืนด้วย พร้อมปฏิทินการดําเนินงานของกองทุนฯ อย่างเป็นระบบ
ทั้งนี้ สํานักงานบริหารกองทุนฯ พร้อมรับข้อเสนอจากทุกภาคส่วนทั้งภาครัฐและภาคเอกชนที่มีสถานะเป็นนิติบุคคล โดยสามารถยื่นเรื่องหรือเอกสารที่เกี่ยวข้องกับแผนเพิ่มประสิทธิภาพการใช้พลังงานฯ และแผนพลังงานทดแทน มายังสํานักงานบริหารกองทุนฯ ตั้งแต่วันที่
15 มิถุนายน 2561 – 15 กรกฎาคม 2561 โดยหน่วยภาครัฐและภาคเอกสารที่สนใจ สามารถติดตามรายละเอียดได้ที่ www.enconfund.go.th หรือหมายเลขโทรศัพท์ 02-612-1555 ต่อ 370 (ในวันและเวลาราชการ)
...................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมกิจกรรมสวดมนต์ข้ามปี ถวายเป็นพระราชกุศล เสริมสิริมงคลทั่วโลก และลงนามถวายพระพรเนื่องในวันขึ้นปีใหม่ พ.ศ.2562
วันพุธที่ 2 มกราคม 2562
กระทรวงดิจิทัลฯ ร่วมกิจกรรมสวดมนต์ข้ามปี ถวายเป็นพระราชกุศล เสริมสิริมงคลทั่วโลก และลงนามถวายพระพรเนื่องในวันขึ้นปีใหม่ พ.ศ.2562
กระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานกิจกรรมสวดมนต์ข้ามปี ถวายเป็นพระราชกุศล และเสริมสิริมงคลในวันขึ้นปีใหม่ พ.ศ.2562 เมื่อวันที่ 31 ธันวาคม 2561 ณ วัดผาสุกมณีจักร อ.ปากเกร็ด จ.นนทบุรี โดยมีนางคนึงนิจ คชศิลา ผู้ตรวจราชกระทรวงดิจิทัลเพื่อเศรษฐกิจและสังคม ตลอดจนผู้บริหาร ข้าราชการ และเจ้าหน้าที่สํานักงานปลัดกระทรวงดิจิทัลฯ เข้าร่วมในพิธีดังกล่าว และในวันที่ 1 มกราคม 2562 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมด้วย นาวาอากาศเอกสมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม นายขจิต สุขุม ผู้ตรวจราชการกระทรวงดิจิทัลเพื่อเศรษฐกิจและสังคม ตลอดจนผู้บริหารหน่วยงานในสังกัด ข้าราชการและเจ้าหน้าที่ของกระทรวงดิจิทัลฯ เข้าร่วมลงนามถวายพระพรเนื่องในวันขึ้นปีใหม่ พ.ศ.2562 ณ พระบรมมหาราชวัง
*************************
รัฐบาลไทย-ข่าวทำเนียบรัฐบาล-ปกท. วท. เข้าเยี่ยมเผ่าชาติพันธุ์ พร้อมให้การตรวจผู้ป่วย หลังจากเดินทางเคารพพระบรมศพ
วันอังคารที่ 13 ธันวาคม 2559
ปกท. วท. เข้าเยี่ยมเผ่าชาติพันธุ์ พร้อมให้การตรวจผู้ป่วย หลังจากเดินทางเคารพพระบรมศพ
ปกท. วท. เข้าเยี่ยมเผ่าชาติพันธุ์ พร้อมให้การตรวจผู้ป่วย หลังจากเดินทางเคารพพระบรมศพ
12 พฤศจิกายน 2559 ณ ราชตฤณมัยสมาคมฯ/ รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี เดินทางมายังราชตฤณมัยสมาคมฯ (สนามม้านางเลิ้ง) เพื่อเยี่ยมเยือนกลุ่มชาติพันธุ์กว่า 5,000 ชีวิตจากทั่วประเทศ ที่เดินทางมาถวายราชสักการะ พระบรมศพ พระบาทสมเด็จพระปรมินทรมหาภูมิพลอดุลยเดช
เมื่อเวลาประมาณ 14.30 น. รศ.นพ.สรนิต เดินทางมาถึงราชตฤณมัยสมาคมพร้อมคณะผู้ติดตาม เพื่อตรวจเยี่ยมและให้กําลังใจแก่กลุ่มชาติพันธุ์และเจ้าหน้าที่ที่คอยอํานวยความสะดวก ให้แก่กลุ่มชาติพันธุ์ที่เดินทางเข้าพักที่สนามม้านางเลิ้ง ซึ่งการมาของกลุ่มชาติพันธ์จากทั่วประเทศกว่า 5,000 คน นับเป็นประวัติศาสตร์อันยิ่งใหญ่ที่เกิดขึ้นในประเทศไทย กลุ่มชาติพันธุ์และชนเผ่าพื้นเมืองที่มารวมตัวกัน ณ สนามม้านางเลิ้งนั้น มาจากหลากหลายเผ่าพันธุ์ อาทิ กระเหรี่ยง,ม้ง,มูเซอ,อีก้อ,ไทยใหญ่,จีนยูนาน เป็นต้น ซึ่งทุกเผ่าพันธุ์แต่งกายชุดประจําเผ่า เพื่อเดินทางไปกราบพระบรมศพ พระบาทสมเด็จพระปรมินทรมหาภูมิดุลยเดช แสดงความสํานึกในพระมหากรุณาธิคุณอันล้นอย่างหาที่สุดไม่ได้ ที่ทรงมีต่อชนเผ่าต่างๆ ทั้งในพื้นที่ทุรกันดาร และห่างไกล เพื่อพัฒนาคุณภาพชีวิตให้กลุ่มเผ่าพันธุ์ มีความเป็นอยู่ดีขึ้น สนับสนุนการหาเลี้ยงชีพด้วยการปลูกพืชและนําเอาผลผลิตที่ได้มาขายสู่ท้องตลาด พระองค์ทรงงานหนัก ในการพัฒนาโครงการต่างๆ เพื่อกลุ่มชาติพันธุ์ ในการนี้กลุ่มชาติพันธุ์กว่า 5,000 ชีวิต จึงพร้อมใจเดินทางมาเพื่อกราบพระบรมศพ และน้อมนําคําสั่งสอนที่พระองค์เคยสอนไปใช้ให้เกิดประโยชน์ต่อไป
ทั้งนี้ รศ.นพ.สรนิต ศิลธรรม ได้พูดคุย ให้กําลังใจ แก่ชาวเขาเผ่าต่างๆ ในแต่ละส่วนที่พักที่ ทางกระทรวงวิทยาศาสตร์และเทคโนโลยี จัดเตรียมไว้ให้ รวมทั้งตรวจเยี่ยมการบริการด้านต่างๆ อาทิ ด้านการปฐมพยาบาล ด้านอาหารการกิน ด้านห้องน้ําห้องสุขา เพื่ออํานวยความสะดวกให้แก่กลุ่มชาติพันธุ์ให้ดีที่สุด ภายหลังจาก รศ.นพ.สรนิต ตรวจเยี่ยมกลุ่มชาติพันธ์ในส่วนที่พักต่างๆ ได้มีกลุ่มชาติพันธ์ุทยอยเดินทางกลับมาจากกราบพระบรมศพ จัดเตรียมข้าวของของตน เพื่อเดินทางกลับภูมิลําเนา ทั้งนี้ ได้พูดคุยถึงความรู้สึกของกลุ่มชาติพันธ์ ภายหลังจากได้กราบพระบรมศพ ทุกคนพูดเป็นเสียงเดียวกันว่า รู้สึกปลื้มปิติที่ครั้งหนึ่งในชีวิตได้มีโอกาสมาถวายราชสักการะท่าน
นอกจากนี้ รศ.นพ.สรนิต ศิลธรรม ได้ทําการตรวจดูแลผู้ป่วย จากชนเผ่าต่างๆ ที่เจ็บป่วยระหว่างเดินทางไปกราบพระบรมศพ พร้อมทั้งให้คําแนะนํา และการปฏิบัติตัว เพื่อให้หายกลับมาเป็นปกติ และส่งกลุ่มชนเผ่าต่างๆกลับถิ่นภูมิลําเนาโดยสวัสดิภาพ
ข่าวโดย : นายปวีณ ควรแย้ม
ภาพโดย :นางสาวพจนพร แสงสว่าง
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร.02 333 3728 – 3732 โทรสาร 02 333 3834
E-mail :pr@most.go.th Facebook : sciencethailand
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย ร่วมงาน United as One "รวมใจเป็นหนึ่งเดียว"
วันศุกร์ที่ 7 กันยายน 2561
รัฐมนตรีว่าการกระทรวงมหาดไทย ร่วมงาน United as One "รวมใจเป็นหนึ่งเดียว"
รัฐมนตรีว่าการกระทรวงมหาดไทย ร่วมงาน United as One "รวมใจเป็นหนึ่งเดียว"
เมื่อวันที่6 ก.ย. 61 เวลา 17.30 น. ณ พระลานพระราชวังดุสิต กรุงเทพมหานคร พลเอก ประยุทธ์ จันทร์โอชา นายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสุธี มากบุญ รัฐมนตรีช่วยว่าการกระทรวงมหาดไทย คณะรัฐมนตรี พร้อมด้วย นายฉัตรชัย พรหมเลิศ ปลัดกระทรวงมหาดไทย และคณะผู้บริหารระดับสูงของกระทรวงมหาดไทย ร่วมงาน “รวมใจเป็นหนึ่งเดียว” (United as One) ซึ่งจัดขึ้นเพื่อขอบคุณผู้ปฏิบัติงานช่วยเหลือนักฟุตบอลเยาวชนและผู้ฝึกสอนทีมหมูป่าอะคาเดมี่ออกจากถ้ําหลวง เขตวนอุทยานถ้ําหลวง - ขุนน้ํานางนอน อําเภอแม่สาย จังหวัดเชียงราย โดยมีคณะทูตานุทูต หน่วยงานภาครัฐ ภาคเอกชน อาสาสมัคร สมาคม มูลนิธิ ผู้ปฏิบัติงาน และผู้เกี่ยวข้องทั้งชาวไทยและชาวต่างประเทศ เข้าร่วมงานจํานวนกว่า 7,000 คน
การจัดงานเลี้ยงขอบคุณครั้งนี้ รัฐบาลได้รับพระมหากรุณาธิคุณจากสมเด็จพระเจ้าอยู่หัว ทรงพระกรุณาโปรดเกล้าฯ พระราชทานพระราชานุญาตให้ใช้พระลานพระราชวังดุสิตเป็นสถานที่จัดงาน พระราชทานอาหารจัดเลี้ยง เป็นอาหารไทยและอาหารนานาชาติ และรัฐบาลได้จัดพิธีรับพระราชทานพระราชกระแสทรงขอบใจเบื้องหน้าพระฉายาลักษณ์สมเด็จพระเจ้าอยู่หัว นํามาซึ่งความปลื้มปีติและสํานึกในพระมหากรุณาธิคุณอันหาที่สุดมิได้แก่ผู้ปฏิบัติงานและครอบครัว
โอกาสนี้ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้พบปะและขอบคุณผู้ปฏิบัติงานทั้งชาวไทยและชาวต่างประเทศ ที่ได้เสียสละทั้งกําลังกาย กําลังทรัพย์ และกําลังสติปัญญา เดินหน้าปฏิบัติงานช่วยเหลือนักฟุตบอลเยาวชนและผู้ฝึกสอนทีมหมูป่าอะคาเดมี่ออกจากถ้ําหลวง เขตวนอุทยานถ้ําหลวง - ขุนน้ํานางนอน อําเภอแม่สาย จังหวัดเชียงราย อย่างต่อเนื่องตลอด 17 วัน แสดงให้เห็นถึงพลังความสามัคคีของคนทั่วโลกในการร่วมปฏิบัติงานครั้งนี้ รวมทั้งร่วมสดุดีวีรกรรมของ นาวาตรี สมาน กุนัน วีรบุรุษถ้ําหลวง ผู้สละชีพในการปฏิบัติงานดังกล่าวด้วย
ในช่วงท้ายของการจัดงาน พลเอก อนุพงษ์ฯ และผู้บริหารระดับสูง ร่วมขับร้องเพลงสามัคคีชุมนุม และเพลงสรรเสริญพระบารมี และพบปะน้องๆ ทีมหมูป่าอะคาเดมี่พร้อมให้กําลังใจในการตั้งใจศึกษาเล่าเรียนเพื่อเป็นกําลังสําคัญในการพัฒนาประเทศชาติในอนาคตต่อไป
รัฐบาลไทย-ข่าวทำเนียบรัฐบาล-นายเพิ่มสุข หน.ผตร.อว. ร่วมกิจกรรมจิตอาสาพัฒนาปรับภูมิทัศน์ ทำความสะอาดศาสนสถาน ถวายเป็นพระราชกุศลและน้อมรำลึกในพระมหากรุณาธิคุณเนื่องในโอกาสวันคล้ายวันพระบรมราชสมภพพระบาทสมเด็จพระ
วันศุกร์ที่ 25 ตุลาคม 2562
นายเพิ่มสุข หน.ผตร.อว. ร่วมกิจกรรมจิตอาสาพัฒนาปรับภูมิทัศน์ ทําความสะอาดศาสนสถาน ถวายเป็นพระราชกุศลและน้อมรําลึกในพระมหากรุณาธิคุณเนื่องในโอกาสวันคล้ายวันพระบรมราชสมภพพระบาทสมเด็จพระ
นายเพิ่มสุข หน.ผตร.อว. ร่วมกิจกรรมจิตอาสาพัฒนาปรับภูมิทัศน์ ทําความสะอาดศาสนสถาน ถวายเป็นพระราชกุศลและน้อมรําลึกในพระมหากรุณาธิคุณเนื่องในโอกาสวันคล้ายวันพระบรมราชสมภพพระบาทสมเด็จพระจอมเกล้าเจ้าอยู่หัว
เมื่อวันที่18 ตุลาคม2562 เวลา09.00 น. พล.อ.ประยุทธ์ จันทร์โอชา นายกรัฐมนตรีพร้อมภริยา และรัฐมนตรีว่าการกระทรวงกลาโหมเป็นประธาน ในกิจกรรมจิตอาสาพัฒนาปรับภูมิทัศน์ ทําความสะอาดศาสนสถาน ถวายเป็นพระราชกุศลและน้อมรําลึกในพระมหากรุณาธิคุณเนื่องในโอกาสวันคล้ายวันพระบรมราชสมภพพระบาทสมเด็จพระจอมเกล้าเจ้าอยู่หัว ณ วัดโสมนัสวิหาร เขตป้อมปราบศัตรูพ่าย กรุงเทพมหานคร โดยมีคณะรัฐมนตรี คณะผู้บริหาร องค์กรอิสระตามรัฐธรรมนูญ และกระทรวง ผู้บัญชาการเหล่าทัพ พร้อมจิตอาสาพระราชทาน904 วปร. ในการนี้ หัวหน้าผู้ตรวจราชการกระทรวงการอุดมศึกษา วิทยาศาสตร์ วิจัยและนวัตกรรม (นายเพิ่มสุข สัจจาภิวัฒน์) เป็นผู้แทนปลัดกระทรวงฯ เข้าร่วมกิจกรรมดังกล่าว
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รมว.ดิจิทัลฯ หารือเอกอัครราชทูตเดนมาร์ก สร้างความร่วมมือด้าน E-commerce
วันพุธที่ 27 กันยายน 2560
รมว.ดิจิทัลฯ หารือเอกอัครราชทูตเดนมาร์ก สร้างความร่วมมือด้าน E-commerce
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ นายอุฟเฟอ โวล์ฟเฮซเชิล (H.E. Mr. Uffe Wolffhechel) เอกอัครราชทูตราชอาณาจักรเดนมาร์กประจําประเทศไทย และ นายเรเน่ ฟิล พีเดอเซ่น (Mr. Rene Piil Pedersen) ตําแหน่ง Group Representative Singapore/Asia-Pacific Maersk Group & Managing Director, A.P. Moller Singapore Pte. Ltd. ในโอกาสการเข้าเยี่ยมคารวะ พร้อมทั้งได้ร่วมหารือเกี่ยวกับการสร้างความร่วมมือด้าน E-commerce ระหว่างประเทศไทยและเดนมาร์ก โดยบริษัท A.P. Moller-Maersk ของประเทศเดนมาร์ก ซึ่งเป็นบริษัทด้านการขนส่งและโลจิสติกส์ชั้นนําของโลก ได้มีการวางแผนขยายธุรกิจสู่ธุรกิจ Cross-border E-commerce ซึ่งมีการขยายตัวและเติบโตอย่างรวดเร็วในทุกภูมิภาคทั่วโลกโดยเฉพาะในภูมิภาคเอเชียและแปซิฟิก ทั้งนี้ ในฐานะที่ประเทศไทยเป็นศูนย์กลางการค้าของภูมิภาค บริษัทฯ จึงมีความสนใจในการสร้างความร่วมมือกับกลุ่มธุรกิจ SME และ Startup ของไทย รวมทั้งประสงค์ร่วมสร้างระบบนิเวศที่เหมาะสมต่อธุรกิจ E-commerce ในภูมิภาคนี้ และขอรับการสนับสนุนจากรัฐบาลไทยในการดําเนินธุรกิจใหม่ด้วย เมื่อวันที่ 25 กันยายน 2560 ณ ห้อง MDES 2 ชั้น 9 กระทรวงดิจิทัลฯ อาคารรัฐประศาสนภักดี ศูนย์ราชการเฉลิม พระเกียรติ 80 พรรษาฯ ถนนแจ้งวัฒนะ กรุงเทพฯ
********************